OpenLLM-France/wikimedia huggingface dataset:
# Kalanchoe orgyalis

Kalanchoe orgyalis és una espècie de planta suculenta del gènere Kalanchoe, que pertany a la família Crassulaceae.

## Descripció

És una planta suculenta, escassament ramificada, arbustiva, d'1-1,5 m d'alçada o més, amb suport, però habitualment és una planta més petita.
De creixement lent, però finalment forma una planta bastant elegant, que destaca per la seva pubescència fina, de color bronze, semblant al paper de vidre, que cobreix les fulles. Amb el temps, les fulles inferiors es tenyeixen de color plata, creant un bon contrast amb les noves fulles de color coure.
La tija és erecta, ramificada i vigorosa. Els brots joves són de pèl llarg.
Les fulles són peciolades, oblongues espatulades-ovades, el·líptiques o lanceolades, que es pleguen cap amunt des del centre, apuntades a l'àpex i estretes a la base, de 5 a 15 cm de llarg i de 3,5 a 10 cm d'ample, de color verd, bronze o marró rovellat, amb un color gris verdós o platejat al revers. L'anvers està cobert amb una pubescència característica, de feltre, formada per uns pèls en forma d'estrella, de color canyella, que acaben envellint amb el mateix color que el revers. Pecíol de 5 a 15 mm de llarg. Marge sencer.
La inflorescència (tirs) és més o menys densa, 45 a 100 cm d'alçada.
Les flors són de color groc brillant, erectes o repartides en grups terminals a les puntes de la branca. Pedicel de 5 a 15 mm de llarg. Corol·la en forma d'urna, de quatre vores, molt carnosa, groga, glabra o de pèl llarg. Segments, estesos-triangular-ovats, amb una punta fina i punxeguda, de 2,5 a 5 mm de llarg i de 3 a 6 mm d'ample. Tub gairebé circular a forma d'ou, carnós, cònic i lleugerament estret per sobre, de 3 a 5 mm de llarg i d'1 a 3 mm d'ample. Estams units per sobre de la meitat del tub i que no sobresurten per sobre de la corol·la. Anteres ovades i d'1,5 a 2 mm de llargada. Nectaris trapezoïdals a semicirculars d'uns 1,5 mm de llargada. Carpel de 6 a 10 mm de llarg, estils de 2 a 2,5 mm de llarg.
Està estretament relacionat amb Kalanchoe bracteata.

## Distribució

Planta endèmica del sud i sud-oest de Madagascar. Creix entre arbusts sobre afloraments rocosos i sòls secs.

## Taxonomia

Kalanchoe orgyalis va ser descrita per John Gilbert Baker (Baker) i publicada al Journal of Botany, British and Foreign. London. 20: 110.1882.

### Etimologia

Kalanchoe: nom genèric que deriva de la paraula cantonesa "Kalan Chauhuy", 伽藍菜 que significa 'allò que cau i creix'.
orgyalis: epítet de la paraula grega 'orgya', una mesura d'uns 6 peus i es creu que fa referència a la mida del creixement de les plantes.

### Sinonímia

* Kalanchoe antanosiana Drake
* Kalanchoe cantonasyana Drake

## Referències

* ↑ «The Encyclopedia of Succulents». Llifle.
* ↑ «Kalanchoe orgyalis Baker». International Plant Names Index.
* ↑ «Kalanchoe orgyalis». Cacti.com.
# Juli Prisc

Juli Prisc (en llatí: Julius Priscus) va ser un militar romà.
Era centurió, i Vitel·li el va nomenar prefecte pretorià l'any 69, per recomanació de Fabi Valent. Quan es van rebre notícies que l'exèrcit favorable a Vespasià estava marxant cap a Roma, Juli Prisc i Alfè Var van ser enviats al front de les 14 cohorts pretorianes i dels esquadrons de cavalleria, per fortificar els passos dels Apenins, però ambdós van abandonar vergonyosament el seu lloc i van retornar a Roma deixant pas lliure al general enemic Marc Antoni Prim. Després de la mort de Vitel·li es va suïcidar, més per vergonya que per necessitat, diu Tàcit.

## Referències

* ↑ Smith, William (ed.). «Priscus, Julius». A Dictionary of Greek and Roman biography and mythology. [Consulta: 11 desembre 2023].
# Juli Pòl·lux (historiador)

Juli Pòl·lux (grec antic: Ιούλιος Πολυδεύκης; llatí: Julius Pollux) fou un escriptor romà d'Orient, autor d'un cronicó titulat Ιστορία φυσική.
És una història universal que comença, com la majoria d'històries romanes d'Orient, amb la creació del món i arriba fins al temps de l'escriptor. Els dos manuscrits publicats arriben fins al temps de l'emperador Valent però un altre manuscrit arriba fins a l'emperador Romà II (que va regnar fins al 963). Tota l'obra està formada per extractes de Simeó Logoteta i Teòfanes el Confessor, i relata sobretot els esdeveniments eclesiàstics.

## Referències

* ↑ Pollux, Julius a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 441
# Daybreak (sèrie de televisió)

Daybreak és una comèdia dramàtica post-apocalíptica per a web TV creada per Brad Peyton i Aron Eli Coleite que està basada en el còmic de Brian Ralph. Es va estrenar el 24 d'octubre de 2019 a Netflix i és protagonitzada per Colin Ford, Alyvia Alyn Lind, Sophie Simnett, Austin Crute, Cody Kearsley, Jeanté Godlock, Gregory Kasyan, Krysta Rodriguez i Matthew Broderick.

## Sinopsi

La sèrie tracta d'un xicot d'institut de 17 anys anomenat Josh Wheeler, el qual busca la seva nòvia desapareguda a un Glendale (Califòrnia) postapocalíptic. Amb el temps s'afegeixen a la recerca. un grup de joves inadaptats. Josh tracta de sobreviure davant les bandes de criminals que regnen en aquest nou món.

## Repartiment
### Principals

* Colin Ford com a Josh Wheeler: supervivent solitari que busca la seva nòvia.
* Alyvia Alyn Lind com a Angelica Green: geni de 10 anys piròman.
* Sophie Simnett com a Samaira "Sam" Dean: noia molt popular abans de l'Apocalipsi, i nòvia de Josh.
* Austin Crute com a Wesley Fists: un auto-anomenat rōnin buscant redempció per les seves errades passades.
* Cody Kearsley com a Turbo "Bro Jock" Pokaski: un ex-quarterback que ara és líder dels Jocks.
* Jeanté Godlock com a Mona Lisa: segon al comandament als Jocks.
* Gregory Kasyan com a Eli Cardashyan: supervivent que ocupa el Glendale Mall.
* Krysta Rodriguez com a Ms. Crumble: professora de biologia del Glendale High.
* Matthew Broderick com a Michael Burr/ Baron Triumph: director del Glendale High.

## Episodis

| Núm. | Títol | Direcció | Guió | Data d'estrena original |
| 1 | "Josh vs. the Apocalypse: Part 1" | Brad Peyton | Aron Eli Coleite & Brad Peyton | 24 d'octubre de 2019 (2019-10-24) |
| 2 | "Schmuck Bait!" | Brad Peyton | Aron Eli Coleite & Brad Peyton | 24 d'octubre de 2019 (2019-10-24) |
| 3 | "The Slime Queenpin of Glendale, CA" | Michael Patrick Jann | Calaya Michelle Stallworth | 24 d'octubre de 2019 (2019-10-24) |
| 4 | "MMMMMMM-HMMMMMM" | Michael Patrick Jann | Andy Black | 24 d'octubre de 2019 (2019-10-24) |
| 5 | "Homecoming Redux or My So Called Stunt Double Life" | Sherwin Shilati | Ira Madison III | 24 d'octubre de 2019 (2019-10-24) |
| 6 | "5318008" | Sherwin Shilati | Emily Fox | 24 d'octubre de 2019 (2019-10-24) |
| 7 | "Canta Tu Vida" | Mark Tonderai-Hodges | Jenn Kao | 24 d'octubre de 2019 (2019-10-24) |
| 8 | "Post Mates" | Kate Herron | Aron Eli Coleite | 24 d'octubre de 2019 (2019-10-24) |
| 9 | "Josh vs. the Apocalypse: Part 2" | Michael Patrick Jann | Història de : Emily Fox & Jenn Kao Teleplay de: Aron Eli Coleite | 24 d'octubre de 2019 (2019-10-24) |
| 10 | "FWASH-BOOOOOOOOOOOOOOOOOOOOOOOOOM!" | Michael Patrick Jann | Aron Eli Coleite | 24 d'octubre de 2019 (2019-10-24) |

## Referències

* ↑ Andreeva, Nellie. «‘Daybreak’: Netflix Orders Apocalypse Dramedy Series Based On Graphic Novel From Aron Eli Coleite & Brad Peyton». Deadline Hollywood, 26-07-2018. [Consulta: 23 maig 2019].
Sèries originals de Netflix :
Sèries en emissió :
Sèries acabades :
Sèries continuades :
# Elena Serra

Elena Serra (Catalunya, segle XX) és una jugadora de tennis de taula catalana.
Membre del Club de 7 a 9, es proclamà campiona d'Espanya en sis ocasions, quatre de dobles, sempre fent parella amb Montserrat Sanahuja (1975, 1977, 1979, 1981), una de dobles mixtos (1979) i una per equips (1979), També amb l'equip barceloní aconseguí tres Lligues espanyoles (1975, 1977, 1979). A nivell provincial, guanyà cinc Campionats de Barcelona de dobles també fent parella amb Montserrat Sanahuja (1977, 1979, 1980, 1981, 1982). Internacional amb la selecció espanyola, participà al Campionat del Món de 1981.

## Referències

* ↑ «Elena Serra». Enciclopèdia de l'esport català. Barcelona: Grup Enciclopèdia Catalana.
# Bytownita

La bytownita és el membre ric en calci de la solució sòlida de la plagiòclasi; presenta una composició intermèdia entre l'anortita i la labradorita. Sol definir-se com un mineral que conté entre 70 i 90%An i es representa per la seva fórmula: (Ca$_{0.7-0.9}$,Na$_{0.3-0.1}$)[Al(Al,Si)Si₂O₈]). Tal com passa amb els altres membres de la sèrie, la bytownita forma cristalls triclínics grisos o blancs que sovint mostren el maclat típic de la plagiòclasi i les estries associades a aquest. Tot i que algunes classificacions citen la bytownita com a varietat de l'anortita, altres la classifiquen com un mineral independent.
El mineral original, una substància blanca-verdosa, va trobar-se prop de Bytown (a l'actual Ottawa). Els espècimens originals són extremadament rars o directament no es troben en col·leccions. Moltes de les peces amb qualitat gemma d'alguns feldespats s'atribueixen falsament a la localitat tipus de la bytownita.

## Característiques

La bytownita és un mineral que cristal·litza al sistema triclínic; presenta unes coloracions que poden oscil·lar entre el blanc i el gris o fins i tot ser incolor. Presenta una duresa en l'escala de Mohs de'entre 6 i 6,5 i una ratlla blanca. La lluïssor és subvítria.
Segons la classificació de Nickel-Strunz, la bytownita pertany a «09.FA - Tectosilicats sense H₂O zeolítica, sense anions addicionals no tetraèdrics» juntament amb els següents minerals: kaliofil·lita, kalsilita, nefelina, panunzita, trikalsilita, yoshiokaïta, megakalsilita, malinkoïta, virgilita, lisitsynita, adularia, buddingtonita, celsiana, hialofana, microclina, ortosa, sanidina, rubiclina, monalbita, albita, andesina, anorthita, anortoclasa, labradorita, oligoclasa, reedmergnerita, paracelsiana, svyatoslavita, kumdykolita, slawsonita, lisetita, banalsita, stronalsita, danburita, maleevita, pekovita, lingunita i kokchetavita.

## Formació i jaciments

La bytownita és un mineral formador de roques, típicament roques màfiques intrusives com ara gabres o anortosites; també es troba en forma de fenocristalls en basalts. És rara en roques metamòrfiques. S'ha trobat associada a piroxens i olivina.
La bytownita és un dels feldespats menys identificats, però malgrat això, segueix sent bastant freqüent. S'ha descrit al Canadà; a Escòcia; a Anglaterra; a Noruega; Groenlàndia; Sud-àfrica; els EUA i a Austràlia.

## Referències

* 1 2 3 4 «Bytownite» (en anglès). Mindat. [Consulta: 24 juny 2019].
* 1 2 3 «Bytownite» (en anglès). Handbook of Mineralogy.
# Wincrange

Wincrange (luxemburguès Wëntger, alemany Wintger) és una comuna i vila al nord de Luxemburg, que forma part del cantó de Clervaux. Endemés de Wincrange, comprèn les viles d'Allerborn, Asselborn, Boevange, Boxhorn, Brachtenbach, Cinqfontaines, Deiffelt, Derenbach, Doennange, Hachiville, Hamiville, Hoffelt, Lentzweiler, Lullange, Niederwampach, Oberwampach, Rumlange, Sassel, Schimpach Stockem, i Troine.

## Població

| Nacionalitat | Població | % |
| Luxemburguesos | 2.825 | 83,56% |
| Forasters | 556 | 16,44% |
| - Portuguesos | 123 | 3,64% |
| - Francesos | 44 | 1,30% |
| - Italians | 16 | 0,47% |
| - Belgues | 204 | 6,03% |
| - Alemanys | 45 | 1,33% |
| - Iugoslaus | 28 | 0,83% |
| - Altres | 96 | 2,84% |

## Evolució demogràfica

| Any | Població |
| 15/02/2001 | 3.381 |
| 01/01/2002 | 3.403 |
| 01/01/2003 | 3.413 |
| 01/01/2004 | 3.462 |
| 01/01/2005 | 3.504 |
# Juli Sabí

Juli Sabí (en llatí Julius Sabinus) era un cap dels lingons, que es va unir a la revolta dels bataus l'any 70.
Tenia la falsa idea que era descendent de Juli Cèsar i es va fer donar el títol de cèsar pels seus seguidors. Amb un exèrcit de lingons va atacar els sèquans, però va ser derrotat i es va retirar a una vil·la de la seva propietat, que va cremar i es va suposar que havia mort a les flames, però en realitat s'havia amagat a unes cambres subterrànies on els seus amics i la seva dona Eponina o Peponila el van tenir amagat durant 9 anys.
Finalment va ser capturat i portat a Roma on Vespasià el va fer executar, segons diuen Tàcit i Plutarc.

## Referències

* ↑ Smoth, William (ed.). «Sabinus, Julius». A Dictionary of Greek and Roman biography and mythology. [Consulta: 24 febrer 2021].
# Hipòcrates VII

Hipòcrates VII (en llatí Hippocrates, en grec Ἱπποκράτης) fou un metge de la dinastia dels Asclepíades, esmentat per Suides. Fill de Praxianax de Cos, hauria escrit algunes obres mèdiques. Les seves dates són desconegudes.

## Referències

* ↑ Hippocrates VII a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 482
# Mohamed Er Rafai

Mohamed Amine Er Rafai (8 de febrer de 1989) és un ciclista marroquí. Del seu palmarès destaca el Tour del Camerun de 2016.

## Palmarès

* 2015
** Vencedor d'una etapa al Tour de Faso
* 2016
** 1r al Tour del Camerun i vencedor d'una etapa

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Elena Sancho Murillo

Elena Sancho Murillo (Ribaforada, 1989) és una política navarresa, militant del Partit Socialista de Navarra (PSN).
És regidora de l'Ajuntament de Ribaforada, i membre de la comissió del PSN. El 2024 es va convertir en la representant més jove del País Basc a les eleccions al Parlament Europeu. Forma part del grup parlamentari Aliança Progressista de Socialistes i Demòcrates. Va substituir Adriana Maldonado com a representant del PSN.

## Referències

* ↑ «Sei euskal herritar artiuko dira Europako Parlamentuan» (en basc), 10-06-2024. [Consulta: 16 juny 2024].
# El vent als salzes

El vent als salzes (títol original: The Wind in the Willows) és una pel·lícula britànica dirigida per Terry Jones, estrenada l'any 1996. Ha estat doblada al català.
El film és una adaptació de la novel·la El vent entre els salzes (1908) de Kenneth Grahame.

## Argument

Un eixelebrat gripau anomenat J. Tadeus és aficionat als cotxes. Per aquesta raó, no dubta a canviar la seva luxosa mansió per un excel·lent automòbil. El que no sap és que aquest ha estat robat, per la qual cosa el prenen pel lladre i el condemnen a presó. Els seus amics tracen un pla per trobar al culpable, restablir l'honor de J. Tadeus i treure'l de la presó.

## Repartiment

* Terry Jones: Gripau (Toad)
* Steve Coogan: Talp (Mole)
* Eric Idle: Rat (Rat)
* Nicol Williamson: Toixó (Badger)
* Antony Sher: el cap de les mosteles
* Stephen Fry: El jutge
* John Cleese: l'advocat de Gripau
* Michael Palin: el Sol
* Bernard Hill: el conductor de tren
* Nigel Planer: el venedor de cotxes
* Julia Sawalha: la filla del guardià de la presó
* Victoria Wood: la que serveix el te a la presó
* Don Henderson: el sentinella
* Robert Bathurst: la mostela St John
* Richard James: la mostela Geoffrey / el rellotge de Talp
* Keith-Lee Castle: la mostela Clarence

## Rebuda

* Premis 1950: Globus d'Or a la millor fotografia (color)
* Crítica
** "Descriu els estralls del frenètic consumisme, la ruinesa de l'era moderna. Homenatja al cinema mut, a Richard Lester, als dibuixos animats i als musicals de Bricusse i Newley"
** "Curiosa fantasia. (...) cinta familiar en la qual sobresurt la seva gran riquesa visual i desbordant imaginació."

## Referències

* ↑ «El vent als salzes». esadir.cat.
* ↑ «The Wind in the Willows». Allociné.
* ↑ «Viento en los sauces». .
* ↑ Morales, Fernando «Viento en los sauces». El País.
# Eduard del Regne Unit

Eduard del Regne Unit és el nom dels següents personatges:
* Eduard del Regne Unit (duc de York) (1739 - 1767), Príncep del Regne Unit duc de York i d'Albany i comte de l'Ulster
* Eduard del Regne Unit (duc de Kent) (1935)
* Eduard del Regne Unit (comte de Wessex) (1964)
* Eduard del Regne Unit (duc de Kent i de Streathem) (Palau de Buckingham, 1767 - Sidmouth, 1820), Príncep del Regne Unit i de Hannover i duc de Kent i de Streathem
# Eleccions legislatives sueques de 1932

Les eleccions legislatives sueques del 1932 es van celebrar el 17 de setembre de 1932. Els més votats foren els socialdemòcrates i Per Albin Hansson fou nomenat primer ministre de Suècia.

## Resultats

Resum dels resultats electorals de 17 de setembre de 1932 al Parlament suec
| Partits | Partits | Líder | Vots | % | Escons | +/- |
| | Partit Socialdemòcrata de Suècia Socialdemokraterna | Per Albin Hansson | 1.040.680 | 41,72 | 104 | +14 |
| | Lliga Electoral General (Allmänna Valmansförbundet) | Arvid Lindman | 584.964 | 23,45 | 58 | -15 |
| | Lliga Agrària (Bondeförbundet) | Olof Olsson | 351.256 | 14,08 | 36 | +9 |
| | Partit Popular de Pensament Lliure (Frisinnade Folkpartiet) | Felix Hamrin | 250.336 | 10,03 | 20 | -8 |
| | Comunistes de Kilbom Sveriges Kommunistiska Parti (Kilbom) | Karl Kilbom | 132.595 | 5,32 | 6 | -2 |
| | Comunistes de Sillén Sveriges Kommunistiska Parti (Sillén) | Hugo Sillén | 74.239 | 2,98 | 2 | +2 |
| | Partit Liberal de Suècia Sveriges Liberala Parti | Karl Andreas Andersson | 45.462 | 1,82 | 4 | - |
| | Partit Nacional-Socialista Suec Svenska Nationalsocialistiska Partiet | Birger Furugård | 15.188 | 0,61 | 0 | - |
| | Altres | - | | | ? | 0 |
| | Total (participació 68,6%) | | 2.494.720 | 100,0 | 230 | |
| Font: Autoritat electoral sueca. |||||||
# Bélaia Tàiejka

Bélaia Tàiejka (en rus: Белая Таежка) és un poble del krai de Krasnoiarsk, a Rússia, segons el cens del 2010 tenia 6 habitants. Pertany al districte municipal d'Àban.

## Referències

* ↑ «Историческая справка | Официальный сайт муниципальное образование Абанский район». Arxivat de l'original el 2021-01-18. [Consulta: 29 gener 2021].
* ↑ Большая Советская Энциклопедия. Гл. ред. А. М. Прохоров, 3-е изд. Т. 1. А — Ангоб. 1969. 608 стр., илл.; 47 л. илл. и карт, 1 отд. л. табл.
* ↑ «История основания Абанского района Красноярского края. Архитектура Красноярского края. Памятники Архитектуры». Arxivat de l'[www.naov.ru/?abanskii_raion original] el 2013-04-17.
# Homaloptera heterolepis

Homaloptera heterolepis és una espècie de peix de la família dels balitòrids i de l'ordre dels cipriniformes.

## Morfologia

Els mascles poden assolir els 8 cm de longitud total.

## Distribució geogràfica

Es troba al nord de Sumatra (Indonèsia).

## Referències

* 1 2 FishBase (anglès)
* ↑ Kottelat, M., A.J. Whitten, S.N. Kartikasari i S. Wirjoatmodjo 1993. Freshwater fishes of Western Indonesia and Sulawesi. Periplus Editions, Hong Kong. 221 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. Fishes of the World (en anglès). 3a edició. John Wiley and Sons, 1994. ISBN 978-0471547136.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Xanthi

Xanthi (en grec: Ξάνθη), antigament Xanti o Xantia (Ξάνθεια), és una ciutat del nord-est de Grècia, a la Macedònia Oriental i Tràcia. És la capital de la Prefectura de Xanthi. La ciutat era coneguda anteriorment com a İskeçe en turc, i Ксанти en búlgar. Té 54.071 habitants.
Les primeres residències a Xanthi daten del 879. La ciutat sempre va tenir una baixa densitat de població, principalment degut a la tempestuosa història de la regió. Els otomans hi portaren nombrosos colons per desenvolupar la regió.
Al segle xviii, Xanthi s'havia convertit en un reconegut centre de conreu de tabac que garantia la seva prosperitat i va permetre-li de resistir el terratrèmol de la primavera del 1829. L'arribada del ferrocarril l'any 1890 accelerà el seu desenvolupament.
La ciutat fou presa pels búlgars durant la primera guerra balcànica el 1912 i conquerida vuit mesos després per Grècia durant la segona guerra dels Balcans. Tanmateix, la ciutat i la seva regió signaren acords de pau amb Bulgària al Tractat de Bucarest. La derrota de Bulgària a la Primera Guerra Mundial feu que la regió i la ciutat passessin a dependre de Grècia.
Xanthi és avui dia la seu d'una part de la Universitat Demòcrit de Tràcia.
# Dan Craven

Dan Craven (Otjiwarongo, 1 de febrer de 1983) és un ciclista namibià, professional des del 2009 i actualment a l'equip Israel Cycling Academy. En el seu palmarès destaca la victòria a l'UCI Àfrica Tour de 2009, com també un Campionat d'Àfrica en ruta.

## Palmarès

* 2005
** Campió de Namíbia en ruta
* 2006
** Campió de Namíbia en ruta
* 2007
** 1r a la Nedbank Cycle Classic
* 2008
** Campió d'Àfrica en ruta
** Campió de Namíbia en ruta
** 1r a la Nedbank Cycle Classic
** 1r al Gran Premi Cristal Energie
* 2009
** 1r a l'UCI Àfrica Tour
* 2010
** Vencedor d'una etapa de la FBD Insurance Rás
** Vencedor d'una etapa de la Tobago Cycling Classic
** Vencedor d'una etapa del Tour de Ruanda
* 2011
** 1r a la Nedbank Cycle Classic
** Vencedor d'una etapa de la Volta a Lleó
* 2014
** 1r al Tour del Camerun
* 2015
** Campió de Namíbia en ruta
* 2016
** Campió de Namíbia en ruta
* 2018
** 1r al Tour del Senegal i vencedor d'una etapa

### Resultats a la Volta a Espanya

* 2014. 140è de la classificació general

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Monacha cartusiana

Monacha cartusiana és una espècie de gastròpode eupulmonat terrestre de la família Hygromiidae. És l'espècie tipus del gènere Monacha.

## Distribució

La distribució d'aquesta espècie de cargol és atlàntica-mediterrània.

## Cicle vital

La mida del seu ou és 1,8 mm.

## Referències

* ↑ Müller, O. F. 1774. Vermivm terrestrium et fluviatilium, seu animalium infusoriorum, helminthicorum, et testaceorum, non marinorum, succincta historia. Volumen alterum. pp. I-XXVI [= 1-36], 1-214, [1-10]. Havniae & Lipsiae. (Heineck & Faber).
* ↑ (eslovac) Lisický M. J. (1991). Mollusca Slovenska [The Slovak molluscs]. VEDA vydavateľstvo Slovenskej akadémie vied, Bratislava, 344 pp.
* ↑ Heller J.: Life History Strategies. in Barker G. M. (ed.): The biology of terrestrial molluscs. CABI Publishing, Oxon, UK, 2001, ISBN 0-85199-318-4. 1-146, cited page: 428.
# Eleccions legislatives d'Israel de 1951

Les eleccions legislatives d'Israel de 1951 se celebraren el 30 de juliol de 1951 per a renovar els 120 membres de la Kenésset. El Mapai fou el partit més votat i David Ben-Gurion fou nomenat primer ministre d'Israel en un govern de coalició amb els partits religiosos i les llistes satèl·lit àrabs. Fou molt inestable i fins i tot el 1954 Ben-Gurion va dimitir i fou substituït per Moshe Sharett fins que es convocaren noves eleccions.

## Resultats

← Eleccions a la Kenésset, 1951→ :
| Candidatura | Vots | % | Escons | Escons |
| Candidatura | Vots | % | 1951 | Dif. |
| Mapai | 256.456 | 37,3% | 45 | -1 |
| Sionistes Generals | 111.394 | 16,2% | 20 | +13 |
| Mapam | 86.095 | 12,5% | 15 | -4 |
| Ha-Poel ha-Mizrahí | 46.347 | 6,8% | 8 | +1 |
| Herut | 45.651 | 6,6% | 8 | -6 |
| Partit Comunista Israelià | 27.774 | 4,0% | 5 | +1 |
| Partit Progressista | 22.171 | 3,2% | 4 | -1 |
| Llista Democràtica dels Àrabs Israelians | 16.370 | 2,0% | 3 | Nou |
| Agudat Israel | 13.799 | 2,0% | 3 | +1 |
| Comunitats Sefardita i Oriental | 12.002 | 1,8% | 2 | -2 |
| Poalé Agudat Israel | 11.194 | 1,6% | 2 | -1 |
| Mizrahí | 10.383 | 1,5% | 2 | -2 |
| Progrés i Treball | 8.067 | 1,2% | 1 | Nou |
| Associació Iemenita | 7.965 | 1,2% | 1 | = |
| Agricultura i Desenvolupament | 7.851 | 1,1% | 1 | Nou |
| Unitat Sefardita-Asquenazita | 4.038 | 0,6% | 0 | Nou |
| Total (participació 74,3%) | 687.492 | 100% | 120 | - |
* 1 2 3 4 Es compara el resultat amb els escons que obtingueren en les anteriors eleccions integrats a la llista Front Unit Religiós.

## Referències

* ↑ «About the 1951 Elections» (en anglès). The Israel Democracy Institute.

## Enllaços externs

* Història de la segona Kenésset(anglès)